**Expedient núm: 117/2023**

**Procediment:** Contracte d’obres pel procediment obert simplificat

**Assumpte:** “Millora infraestructura viària TM de Soriguera”

Actuació subvencionada per els ajuts per la milora d’infraestructures viàries d’accés a nuclis rurals habitats, als serveis bàsics i a les explotacions agràries en àrees rurals i en comarques de muntanya a l’empara de l’Ordre ACC/123/2022, de 25 de maig.

**Plec de Clàusules Administratives Particulars**

**CLÀUSULA PRIMERA. Objecte i qualificació**

* 1. **Descripció de l'objecte del contracte**

L'objecte del contracte és l'execució de les obres corresponents al projecte:

|  |  |
| --- | --- |
| Objecte: | “Millora d’Infraestructura viària , TM de Soriguera” |
| Autor del projecte | Titulació | Pressupost |  |
| URBEG SLP – Joan Gurrera Lluch | Enginyer de camins c i p | 111.110,52 € |  |

La necessitat que s'ha de satisfer amb el contracte consisteix en Millora infraestructura viària TM de Soriguera que provoquin una millora de la qualitat de vida dels habitants de Soriguera i generin activitat econòmica.

El contracte definit té la qualificació de contracte administratiu d'obres, d'acord amb l'article 13 de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (LCSP, d’ara en endavant).

**CLÀUSULA SEGONA. Procediment de selecció i adjudicació**

La forma d'adjudicació del contracte serà el procediment obert simplificat, en el qual tot empresari interessat podrà presentar una proposició, i queda exclosa tota negociació dels termes del contracte amb els licitadors.

L'adjudicació del contracte es realitzarà utilitzant una pluralitat de criteris d'adjudicació sobre la base de la millor relació qualitat-preu de conformitat amb el que s'estableix en la clàusula desena.

**CLÀUSULA TERCERA. Perfil de contractant**

Amb la finalitat d'assegurar la transparència i l'accés públic a la informació relativa a la seva activitat contractual, i sense perjudici de la utilització d'altres mitjans de publicitat, aquest Ajuntament compta amb el Perfil del contractant, al qual es podrà accedir segons les especificacions que es regulen en la pàgina web següent: http://www.soriguera.ddl.net/

**CLÀUSULA QUARTA. Pressupost base de licitació i valor estimat del contracte**

El pressupost de les obres es defineix al projecte elaborat pel URBEG SLP – Joan Gurrera Lluch Enginyer de camins c i p.

L’import del contracte és el següent:

Segons l’amidament basat en pressupostos i la base de preus de l’ITEC, es calcula un pressupost d’execució material de **91.826,88€ (noranta un mil vuit-cents vint- i- sis euos amb vuitanta vuit cèntims)** inclòs el BI (6%) i DG (13%) sense IVA,, sumant l’IVA **(21%, 19.283,64 €),** obtenim el pressupost d’execució per contracte amb l’IVA inclòs de **111.110,52€. (Cent onze mil cent deu euros amb cinquanta dos cèntims).**

**CLÀUSULA CINQUENA. Existència de crèdit**

Per les obligacions econòmiques del contracte hi ha crèdit sufient i partida pressupostària 134.601.00.02 en el pressupost de l’exercici 2023,

**CLÀUSULA SISENA. Revisió de preus**

No n’hi ha.

**CLÀUSULA SETENA. Termini d'execució i emplaçament**

El termini d'execució será de quatre mesos.

L'inici del termini d'execució del contracte començarà amb l'acta de comprovació del replanteig. Dins del termini que es consigni en el contracte, que serà molt breu ja que el finançament de les obres està condicionat a la seva justificació dins l’exercici pressupostari.

El termini d’execució del contracte no es podrà prorrogar atès que si no està finalitzat en la data indicada l’Ajuntament perdrà el finançament de les obres.

**CLÀUSULA VUITENA. Acreditació de l'aptitud per contractar**

8.1 Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:

Tenir personalitat jurídica i plena capacitat d’obrar, d’acord amb el que preveu l’article 65 de laLCSP.

No estar incurses en alguna de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol dels mitjans establerts en l’article 85 de la LCSP.

Estar inscrits al RELI o al ROLECE a la data final de presentació d’ofertes.

Tenir l’habilitació empresarial o professional que, si s’escau, sigui exigible per dur a terme la prestació que constitueixi l’objecte del contracte.

Així mateix, les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals.

Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.

8.2 La capacitat d’obrar s’acredita amb la inscripció al RELI o al ROLECE.

8.3 També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.

8.4 La durada de la UTE ha de coincidir, almenys, amb la del contracte fins a la seva extinció.

8.5 Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”.

8.6 No s’exigeix la classificació dels empresaris ja que el valor estimat és inferior als 500.000 €. No obstant, es podrà acreditar la solvència econòmica i financera mitjançant la classificació com contractista d’obres en la categoria 1, grup G, subgrup 6, que és la classificació que correpont a aquest contracte, tal com estableix l’article 65, apartat 1 a) del Reial decret legislatiu 3/2011, de 14 de novembre.

8.7 La solvència tècnica i professional que s’exigeix és que el licitador disposi d’una titulació d’enginyer tècnic o d’enginyer superior, i es podrà acreditar amb l’aportació del títol oficial del que disposi l’empresari, si el licitador és una persona física o un dels directius de l’empresa, si és una persona jurídica o, en qualsevol cas, del responsable de les obres designat pel licitador.

**CLÀUSULA NOVENA. Presentació de proposicions i documentació administrativa**

**9.1 Condicions prèvies**

Les proposicions dels interessats hauran d'ajustar-se als plecs i documentació que regeixen la licitació, i la seva presentació suposa l'acceptació incondicionada per l'empresari del contingut de la totalitat de les seves clàusules o condicions, sense cap excepció o reserva.

L’ empresa licitadora no podrà subscriure cap proposta en unió temporal amb uns altres si ho ha fet individualment o figura en més d'una unió temporal. La infracció d'aquestes normes donarà lloc a la no admissió de cap de les propostes que hagi subscrit.

**9.2 Lloc i termini de presentació d'ofertes**

**Presentació electrònica**

La present licitació té caràcter electrònic. Els licitadors hauran de preparar i presentar les seves ofertes obligatòriament de forma electrònica a través de l'eina de preparació i presentació d'ofertes de la Plataforma de Contractació Pública de la Generalitat de Catalunya, a la qual s’accedeix a través del perfil del contractant de l’Ajuntament de Soriguera. Des del perfil del contractant cal entrar a la licitació d’aquest contracte d’obres a través del menú d’Anuncis de licitació i, una vegada dins, cal anar a la pestanya d’eLicita, presentar oferta via sobre digital en cadascun dels lots a la licitació dels quals es vugui participar.

La utilització d'aquests serveis suposa:

* La preparació i la presentació d'ofertes de forma telemàtica pel licitador.
* La custòdia electrònica d'ofertes pel sistema.
* L'obertura i l'avaluació de la documentació a través de la plataforma.

Les proposicions, juntament amb la documentació preceptiva, es presentaran dins del termini de vint dies naturals a comptar des del següent a la publicació de l’anunci de licitació al perfil del contractant.

D'acord amb la Disposició Addicional Setzena de la LCSP, l'enviament per mitjans electrònics de les ofertes podrà fer-se en dues fases, transmetent primer la petjada electrònica de l'oferta, amb la recepció de la qual es considerarà efectuada la seva presentació a tots els efectes, i després l'oferta pròpiament dita en un termini màxim de 24 hores; de no efectuar-se aquesta segona remissió en el termini indicat, es considerarà que l'oferta ha estat retirada.

Per aquest motiu, per participar en aquesta licitació, és important que els licitadors interessats es registrin, en el cas que no ho estiguin, en Plataforma de Contractació Pública de la Generalitat de Catalunya. L'oferta electrònica i qualsevol altre document que l'acompanyi hauran d'estar signats electrònicament per algun dels sistemes de signatura admesos per l'article 10 de la Llei 39/2015, d'1 d'octubre, del procediment administratiu comú de les Administracions públiques.

Per garantir la confidencialitat del contingut dels sobres fins al moment de la seva obertura, l'eina xifrarà aquests sobres en l'enviament.

Una vegada realitzada la presentació, l'eina proporcionarà a l'entitat licitadora un justificant d'enviament, susceptible d'emmagatzematge i impressió, amb el segell de temps.

**9.3. Informació als licitadors**

Quan calgui sol·licitar la informació addicional o complementària a què es refereix l'article 138 de la LCSP, l'Administració contractant haurà de facilitar-la, almenys, sis dies abans que finalitzi el termini fixat per a la presentació d'ofertes, sempre que aquesta petició es presenti amb una antelació mínima de dotze dies respecte d'aquella data. Aquesta sol·licitud s'efectuarà mitjançant correu electrònic a l’adreça ajuntament@soriguera.ddl.net.

**9.4 Contingut de les proposicions**

Cal presentar dos sobres:

El primer és el sobre digital «A». El document que cal incloure dins d’aquest sobre és la declaració responsable del licitador indicativa del compliment de les condicions establertes legalment per contractar amb l'Administració que cal presentar conforme al model inclòs en l'Annex I del present plec, que ha de ser degudament complimentat i estar signat electrònicament pel licitador.

Si diverses empreses concorren constituint una unió temporal, totes i cadascuna hauran de presentar la corresponent declaració responsable.

Aquesta declaració responsable es pot substituir pel Document europeu únic de contractació (DEUC), degudament complimentat i signat electrònicament pel licitador.

El segon és el sobre digital «B», relatiu a la proposició econòmica i criteris de selecció avaluables objectivament. Aquest model s’haurà d’emplenar totalment, incloent les dades del licitador, el preu que ofereix, i les millores que ofereixi sense cost addicional per l’Ajuntament, i també ha d’estar degudament signat electrònicament.

**CLÀUSULA DESENA. Criteris d'adjudicació**

Per a la valoració de les proposicions i la determinació de la millor oferta s'atendrà a una pluralitat de criteris d'adjudicació sobre la base de la millor relació qualitat-preu. Els dos criteris que s’estableixen són quantificables automàticament, i es puntuaran en ordre decreixent segons el següent:

**1r. Criteri de valoració**

(segons obres addicionals ofertades: 0 a 95 punts.)

Obres addicionals descrites al present plec de clàusules en el present apartat de Criteris d’adjudicació, sense cost per a l’Ajuntament de Soriguera.

Per l´oferta de m2 addicionals de paviment asfàltic. La definició de la unitat d´obra corresponent de m2. de superfície mesurada en planta, és el següent:

|  |  |  |
| --- | --- | --- |
| codi | uni | descripció |
| **22** |   | **Obres addicionals a ofertar** |
|  |   |  |
| 07.01 | m2 | **Paviment asfàltic** |
|   |   | - |
|  |   | Superfície de paviment asfàltic executat amb mescla bituminosa en calent AC16 surf B 50/70 D, inclòs filler, transport des de la planta a peu d’obra, inclús traspàs de banyera a camió dúmper en cas necessari, estesa i compactada, incloent un 5% betum B50/70 i part proporcional de trasllats de l’equip d’estesa i compactació a obra i de fresat en junta de paviment existent (P-1), inclou part proporcional de reg d’imprimació amb emulsió catioònica, tipus C50BF5 IMP amb una dotació mínima d’1 Kg/m2 (P-2) i formació de cuneta o neteja i reperfilat segons indicacions de la DF, inclou part proporcional de partida de seg i salut.Criteri d'amidament: m2. de superfície mesurada en planta, realment executada amb tots els requeriments de la partida, amidada segons les especificacions de la DT. |
|  |   |   |

L´oferta haurà d´incloure el compromís d´executar aquesta millora en el mateix termini general del resta de l´obra.

Les ofertes d´unitats que no tinguin les mateixes característiques de les previstes es puntuaran amb 0 punts.

Qualsevol altra obra addicional diferent de la indicada, que oferti el licitador sense cost per a l’Ajuntament no rebrà cap punt.

L’oferta amb el nombre més alt de unitats de metres quadrats, rebrà 95 punts.

Les següents ofertes es puntuaran en proporció amb el millor nombre d’unitats ofertes seguint la fórmula següent:

 Pvx= (Vx/V1)\*95

Llegenda:

 Pvx: Puntuació de l’oferta que es valora

V1: Oferta amb nombre superior d’unitats (metres quadrats) ofertats sense cost per a l’Ens licitador.

Vx: Nombre d’unitats de l’oferta que es valora

**2n. Criteri de valoració:**

(segons preu més baix ofertat: de 0 a 5 punts.)

L’oferta amb el preu més baix PEC (iva inclòs) a partir del preu de sortida rebrà 5 punts. Les següents ofertes es puntuaran en proporció amb el millor preu presentat seguint la fórmula següent.

(Atenció: la fórmula prevista pel segon criteri de valoració, és fórmula inversa a la de les millores addicionals perquè el que vol obtenir aquí el licitador és una rebaixa i no una addició o augment):

 Pvx= (V1/Vx)\*5

 Llegenda:

 Pvx: Puntuació de l’oferta que es valora

 V1: Millor preu ofertat

 Vx: Preu de l’oferta que es valora

**CLÀUSULA ONZENA. Admissibilitat de variants**

No s'admeten variants.

**CLÀUSULA DOTZENA. Ofertes anormalment baixes**

S’estableix com a paràmetre objectiu que permetrà identificar els casos en què una oferta es pugui considerar anormal el següent: quan l’import de l’oferta econòmica sigui inferior al 75% dels preu de licitació.

Quan en aplicació dels paràmetres establerts en els criteris de valoració de les ofertes, alguna estigui incursa en presumpció d'anormalitat, es concedirà als licitadors afectats un termini de cinc dies hàbils perquè puguin presentar una justificació adequada de les circumstàncies que els permeten executar aquesta oferta en aquestes condicions, amb els criteris que s'assenyalen sobre aquest tema en l'article 149.4 de la LCSP.

Rebudes les justificacions, la Mesa sol·licitarà un informe tècnic, que analitzi detalladament les motivacions que hagi argumentat el licitador per poder mantenir la seva oferta.

En tot cas, es rebutjaran les ofertes si es comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, incloent l'incompliment dels convenis col·lectius sectorials vigents.

A la vista de les justificacions dels contractistes, l'oferta dels quals hagi estat classificada com a desproporcionada i de l'informe tècnic que les analitzi, la Mesa de Contractació proposarà a l'òrgan de contractació motivadament l'admissió de l'oferta o la seva exclusió.

**CLÀUSULA TRETZENA. Preferències d'adjudicació en cas d'empats**

Pel supòsit d'empat entre dues o més proposicions després de l'aplicació dels criteris d'adjudicació, es tindran en compte les regles de desempat de l'article 147.2 LCSP.

Les empreses licitadores han d’aportar la documentació acreditativa dels criteris de desempat en el moment en què es produeixi l’empat.

**CLÀUSULA CATORZENA. Mesa de contractació**

La Mesa de contractació serà l'òrgan competent per efectuar la valoració de les ofertes i qualificar la documentació administrativa, i actuarà conforme al previst en l'article 326 de la LCSP i en el Reial decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de contractes del sector públic, desenvolupant les funcions que en aquests s'estableixen.

Els membres de la Mesa de Contractació els designarà l’òrgan de contractació en la resolució que aprovi el present plec de clàusules i la seva composició es publicarà a través del perfil de contractant en publicar l'anunci de licitació.

**CLÀUSULA QUINZENA. Obertura de proposicions**

En el dia, lloc i hora indicats a l’anunci de la licitació tindrà lloc l’acte públic d’obertura dels sobres A presentats per les empreses licitadores.

A continuació a l’hora que s’indicarà a l’anunci de licitació, i en acte públic, es farà l’obertura dels sobres B.

La mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Les sol·licituds d’aclariments o esmenes es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes.

La mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració. També podrà requerir informes a les organitzacions socials d’usuaris destinataris de la prestació, a les organitzacions representatives de l’àmbit d’activitat al qual correspongui l’objecte del contracte, a les organitzacions sindicals, a les organitzacions que defensin la igualtat de gènere i a altres organitzacions per verificar les consideracions socials i ambientals, si és el cas.

Pel supòsit d'empat entre dues o més proposicions després de l'aplicació dels criteris d'adjudicació, es tindran en compte les regles de desempat de l'article 147.2 LCSP. Les empreses licitadores han d’aportar la documentació acreditativa dels criteris de desempat en el moment en què es produeixi l’empat, i siguin requerides a tal efecte.

Després de la lectura de les proposicions, i prèvia exclusió de les oferes que no compleixin els requisits establerts en la normativa vigent i en aquest plec, la Mesa avaluarà i classificarà les ofertes i proposarà a l’òrgan de contractació l’adjudicació en favor de l’oferta que hagi obtingut millor puntuació. Seguidament comprovarà en el RELI o en el ROLECE que l’empresa està degudament constituïda, que té poders suficients per formular l’oferta la persona que signa la proposició, i que té la solvència econòmica, financera i tècnica, o la classificació corresponent, i que no està subjecta a cap prohibició de contractar.

**CLÀUSULA SETZENA. Requeriment de documentació**

En aquest acte, la Mesa requerirà, mitjançant comunicació electrònica, el licitador que hagi presentat la millor oferta perquè, dins del termini de set dies hàbils des de la data de l'enviament de la comunicació, constitueixi la garantia definitiva, així com perquè aporti la documentació acreditativa de la seva capacitat d’obrar i de les condicions de solvencia exigides en aquest Plec.

En cas que en el termini atorgat a aquest efecte el candidat proposat com a adjudicatari no presenti la garantia definitiva, s'efectuarà proposta d'adjudicació a favor del següent candidat en puntuació, i se li atorgarà el corresponent termini per constituir la citada garantia definitiva.

**CLÀUSULA DISSETENA. Garantia definitiva**

El licitador que hagués presentat la millor oferta haurà d'acreditar la constitució de la garantia d'un 5% del preu final ofert, exclòs l'impost sobre el valor afegit.

Aquesta garantia podrà prestar-se en alguna de les següents formes:

a) En efectiu o en valors, que en tot cas seran de Deute Públic, amb subjecció, en cada cas, a les condicions establertes en les normes de desenvolupament d'aquesta Llei. L'efectiu i els certificats d'immobilització dels valors anotats es dipositaran en la Caixa General de Dipòsits o en les seves sucursals enquadrades en les Delegacions d'Economia i Hisenda, o en les Caixes o establiments públics equivalents de les Comunitats Autònomes o Entitats locals contractants davant les quals hagin de fer efecte, en la forma i amb les condicions que les normes de desenvolupament de la LCSP estableixin, sense perjudici del que es disposa per als contractes que se celebrin a l'estranger.

b) Mitjançant aval, prestat en la forma i condicions que estableixin les normes de desenvolupament de la LCSP, per algun dels bancs, caixes d'estalvis, cooperatives de crèdit, establiments financers de crèdit i societats de garantia recíproca autoritzats per operar a Espanya, que haurà de dipositar-se en els establiments assenyalats en la lletra a) anterior.

c) Mitjançant contracte d'assegurança de caució, celebrat en la forma i condicions que les normes de desenvolupament de la LCSP estableixin, amb una entitat asseguradora autoritzada per operar en el ram. El certificat de l'assegurança haurà de lliurar-se en els establiments assenyalats en la lletra a) anterior.

La garantia no serà retornada o cancel·lada fins que s'hagi produït el venciment del termini de garantia i complimentat satisfactòriament el contracte.

Aquesta garantia respondrà als conceptes inclosos en l'article 110 de la LCSP, i transcorreguts sis mesos des de la data d’acabament del contracte, sense que la recepció formal i la liquidació haguessin tingut lloc per causes no imputables al contractista, es procedirà, sense més demora, a la seva devolució o cancel·lació una vegada depurades les responsabilitats a què es refereix el citat article 110.

L'acreditació de la constitució de la garantia podrà fer-se a través de mitjans electrònics.

**CLÀUSULA DIVUITENA. Adjudicació del contracte**

Presentada la garantia definitiva, en un termini no superior a 5 dies, es procedirà a adjudicar el contracte a favor del licitador proposat com a adjudicatari, i es procedirà, una vegada adjudicat aquest, a la seva formalització.

En cas que en el termini atorgat a aquest efecte el candidat proposat com a adjudicatari no presenti la garantia definitiva, s'efectuarà proposta d'adjudicació a favor del següent candidat en puntuació, i se li atorgarà el corresponent termini per constituir la citada garantia definitiva.

L'adjudicació, que haurà de ser motivada, es notificarà als candidats o licitadors, haurà de ser publicada en el perfil de contractant en el termini de 15 dies.

**CLÀUSULA DINOVENA. Formalització del contracte**

El contracte es perfeccionarà amb la seva formalització.

La formalització del contracte en document administratiu s'efectuarà no més tard dels quinze dies hàbils següents a aquell en què es realitzi la notificació de l'adjudicació als licitadors i candidats; i aquest document constituirà títol suficient per accedir a qualsevol registre públic.

El contractista podrà sol·licitar que el contracte s'elevi a escriptura pública, i aniran al seu càrrec les corresponents despeses.

Quan per causes imputables a l'adjudicatari no s'hagués formalitzat el contracte dins del termini indicat se li exigirà l'import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s'hagués constituït.

**CLÀUSULA VINTENA. Condicions especials d'execució del contracte**

S’estableix, la següent condició especial d’execució del contracte: l’establiment per l’adjudicatari de mesures addicionals a les exigides per la Llei per prevenir la sinistralitat laboral.

**CLÀUSULA VINT-I-UNENA. Drets i obligacions de les parts**

**21.1 Abonaments al contractista**

Si el termini d’execució dels treballs és inferior als 3 mesos i el valor total PEC (iva inclòs) d’obra a certificar no exedeix de 150.000 €, es realitzarà una única certificació al final de la obra.

Així mateix l’Ajuntament, si ho creu convenient, podrà autoritzar l’expedició mensual, en els primers deu dies següents al mes al qual corresponguin, certificacions que comprenguin l'obra executada conforme al projecte durant aquest període de temps, que tindran el concepte de pagaments a compte subjectes a les rectificacions i variacions que es produeixin en el mesurament final. Aquestes certificacions mensuals en cap cas suposaran l'aprovació i la recepció de les obres. En la factura s'inclouran, a més de les dades i requisits establerts en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació, els següents extrems previstos a l'apartat segon de la Disposició Addicional Trenta-dosena de la LCSP, així com en la normativa sobre facturació electrònica:

a) Que l'òrgan de contractació és el Ple de l’Ajuntament de Soriguera.

b) Que l'òrgan administratiu amb competències en matèria de comptabilitat pública és l’interventor.

c) Que el destinatari és l’Ajuntament de Soriguera.

d) Que l'oficina comptable és la Intervenció.

e) Que la unitat tramitadora és la Secretaria-Intervenció.

El contractista, una vegada expedida la certificació mensual d'obra, haurà de presentar la factura en un registre administratiu. La factura haurà de presentar-se en format electrònic en els supòsits que fixa la Llei 25/2013, de 27 de desembre, d'impuls a la factura electrònica i creació del registre comptable de factures del sector públic; en aquests casos la presentació de la factura en el Punt General d'Accés equival a la presentació en un registre administratiu.

D'acord amb allò que estableix l'article 198 de la LCSP, l'Administració tindrà obligació d'abonar el preu dins dels trenta dies següents a la data d'aprovació de les certificacions d'obres, sense perjudici del que estableix l'apartat 4 de l'article 210, i si es demorés, haurà d'abonar al contractista, a partir del compliment d'aquest termini de trenta dies els interessos de demora i la indemnització pels costos de cobrament en els termes previstos en la [Llei 3/2004, de 29 de desembre](https://www.espublico.com/bd/getnormaclave/l3-2004), per la qual s'estableixen mesures de lluita contra la morositat en les operacions comercials.

**21.2 Pla de seguretat i salut**

En compliment del que estableix el Reial decret 1627/1997, de 24 d'octubre, pel qual s'estableixen disposicions mínimes de seguretat i de salut en les obres de construcció, el contractista haurà de presentar el Pla de Seguretat i Salut amb el contingut indicat en el citat Reial decret i basat en l'estudi de seguretat o salut o en l'estudi bàsic de seguretat i salut que acompanya el projecte.

Aquest pla haurà de ser aprovat abans de l'inici de l'obra.

**22.3. Obligacions laborals, socials i de transparència**

El contractista està obligat al compliment de la normativa vigent en matèria laboral i de seguretat social. Així mateix, està obligat al compliment del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social, de la Llei Orgànica 3/2007, de 22 de març, per a la igualtat efectiva de dones i homes, de la Llei 31/1995, de 8 de novembre, sobre efectiva de dones i homes, de la Llei 31/1995, de 8 de novembre, sobre prevenció de riscos laborals, i del Reglament dels serveis de prevenció, aprovat per Reial decret 39/1997, de 17 de gener, així com de les normes que esdevinguin vigents durant l'execució del contracte.

L'empresa contractista està obligada a complir durant tot el període d'execució del contracte les normes i les condicions fixades en el conveni col·lectiu d'aplicació, si bé en tot cas, l'adjudicatari estarà obligat a complir les condicions salarials dels treballadors conforme al Conveni col·lectiu sectorial d'aplicació.

Així mateix, de conformitat amb el que estableix l'article 4 de la Llei 19/2013, de 9 de desembre, de transparència, accés a la informació i bon govern, l'adjudicatari del contracte està obligat a subministrar a l'Administració, previ requeriment, tota la informació necessària per al compliment de les obligacions previstes en la citada norma, així com en aquelles normes que es dictin en l'àmbit local.

**21.4. Obligacions essencials que poden ser causa de resolució del contracte.**

Tindran la condició d'obligacions essencials d'execució del contracte, les següents:

a. El compliment de la proposta de l'adjudicatari en tot allò que hagi estat objecte de valoració d'acord amb els criteris d'adjudicació establerts per al contracte.

b. Les obligacions establertes en el present plec de clàusules administratives particulars en relació amb la subcontractació.

c. Les obligacions establertes en el present plec de clàusules administratives particulars en relació amb l'adscripció de mitjans personals i materials a l'execució del contracte.

d. El compliment estricte de les mesures de seguretat i salut previstes en la normativa vigent i en el pla de seguretat i salut.

e. El pagament dels salaris als treballadors i la seva retenció d'IRPF, així com l'abonament puntual de les quotes corresponents a la Seguretat Social.

El director de l’obra elaborarà un informe sobre el compliment d'aquesta justificació. En aquest informe es farà també expressa referència al compliment de les obligacions indicades en aquesta clàusula en relació amb el personal que gestiona el contracte.

Sense aquest informe favorable no es donarà curs al pagament de la factura corresponent i s'iniciarà immediatament un expedient de penalització o de resolució del contracte, segons sigui procedent.

**21.5. Programa de treball**

El contractista estarà obligat a presentar un programa de treball en el termini màxim de cinc dies, comptats des de la formalització del contracte. L'òrgan de contractació resoldrà sobre el programa de treball dins dels cinc dies següents a la seva presentació, podent imposar la introducció de modificacions o el compliment de determinades prescripcions.

Al programa de treball a presentar pel contractista s'hauran d'incloure les dades recollides en l'article 144.3 del Reglament 1098/2001, de 12 d'octubre.

La direcció de l’obra podrà acordar no donar curs a les certificacions d'obra fins que el contractista hagi presentat degudament el programa de treball, sense dret a interessos de demora pel retard en el pagament d'aquestes certificacions.

**21.6. Recepció i termini de garantia**

Una vegada acabada l'obra el contractista realitzarà una neteja total d'aquesta, de manera que pugui ocupar-se i posar-se en funcionament sense cap neteja suplementària.

El contractista comunicarà per escrit a l'adreça de l'obra la data prevista per a l’acabament o execució del contracte, a l'efecte de que pugui realitzar la seva recepció.

La direcció de l’obra, en cas de conformitat amb aquesta comunicació, l'elevarà amb el seu informe a l'òrgan de contractació amb la deguda antelació en relació a la data prevista per a l’acabament.

A la recepció de les obres quan finaliltzin concorrerà un facultatiu designat per l’Ajuntament de Soriguera, el facultatiu encarregat de la direcció de les obres, l'òrgan interventor comarcal i el contractista, assistit, si ho desitja, del seu facultatiu. Del resultat de la recepció s'aixecarà un Acta que subscriuran tots els assistents.

Rebudes les obres es procedirà al seu mesurament general amb assistència del contractista, i es formularà pel director de l'obra, en el termini d'un mes des de la recepció, el mesurament de les realment executades d'acord amb el projecte. Sobre la base del resultat del mesurament general el director de l'obra redactarà la corresponent relació valorada.

Dins del termini de tres mesos comptats a partir de la recepció, l'òrgan de contractació haurà d'aprovar la certificació final de les obres executades, que serà abonada al contractista a compte de la liquidació del contracte.

Si es troben les obres en bon estat i s’han executat d’acord amb les prescripcions previstes, el representant tècnic de l’Ajuntament les donarà per rebudes, s’aixecarà la corresponent acta i començarà llavors el termini de garantia que serà de sis mesos per a cada lot. Si durant el termini de garantia s'acredités a l'existència de vicis o defectes en els treballs efectuats, l'òrgan de contractació tindrà dret a reclamar al contractista l'esmena d'aquests.

Dins del termini de quinze dies anteriors al compliment del termini de garantia, el director facultatiu de l'obra, d'ofici o a instàncies del contractista, redactarà un informe sobre l'estat de les obres. Si aquest fos favorable, el contractista quedarà exonerat de tota responsabilitat, exceptuant el que disposa l'article 244 de la LCSP per vicis ocults, procedint-se a la devolució o cancel·lació de la garantia, a la liquidació del contracte i, si escau, al pagament de les obligacions pendents que haurà d'efectuar-se en el termini de seixanta dies. En el cas que l'informe no fos favorable i els defectes observats fossin deguts a deficiències en l'execució de l'obra i no a l'ús del construït, durant el termini de garantia, el director facultatiu procedirà a dictar les oportunes instruccions al contractista per a la deguda reparació del construït, i se li concedirà un termini per a això durant el qual continuarà encarregat de la conservació de les obres, sense dret a percebre quantitat alguna per ampliació del termini de garantia.

**21.7 Despeses exigibles al contractista**

Són de compte del contractista les despeses de l'anunci o anuncis de licitació i adjudicació, si escau, de la formalització del contracte, així com qualsevol altra que resultin d'aplicació, segons les disposicions vigents en la forma i quantia que aquestes assenyalin.

A més, els adjudicataris hauran de posar a l’obra, al seu càrrec, els rètols que exigeixi l’administració que ha finançant, en els qual també constarà que l’administració actuant és el Consell Comarcal del Pallars Sobirà.

**21.8. Obligacions relatives a la gestió de permisos, llicències i autoritzacions**

El contractista estarà obligat, tret que l'òrgan de contractació decideixi gestionar-ho per si mateix i així li ho faci saber de forma expressa, a gestionar els permisos, llicències i autoritzacions establertes en les ordenances municipals i en les normes de qualsevol altre organisme públic o privat que siguin necessàries per a l'inici, execució i lliurament del subministrament, sol·licitant de l’Ajuntament els documents que per a això siguin necessaris.

El contractista queda obligat a instal·lar, al seu càrrec, les senyalitzacions precises per indicar l'accés a l'obra, les de circulació a la zona que ocupen els treballs, així com les dels punts de possible perill derivat de l'execució de les obres.

**CLÀUSULA VINT-I-DOSENA. Subcontractació**

S'autoritza la subcontractació parcial de les prestacions accessòries objecte del contracte en els termes i amb les condicions que estableix l'article 215 de la LCSP.

El contractista haura de comunicar prèviament i per escrit a l’Ajuntament les dades següents en relació amb cada subcontracte que pretengui realizar:

-Identificació del subcontractista, amb les seves dades de personalitat, capacitat i solvència.

-Identificació de les parts del contracte a realitzar pel subcontractista.

-Import de les prestacions a subcontractar.

No podrà subcontractar amb persones o empreses inhabilitades per contractar amb l'Administració.

El contractista que subcontracti haurà de comprovar amb caràcter previ a l'inici dels treballs que subcontracti, l'afiliació i alta en la Seguretat Social dels treballadors que realitzin els treballs en qüestió en compliment del que estableix el Reial decret llei 5/2011, de 29 d'abril, de mesures per a la regularització i control de l'ocupació submergida i foment de la rehabilitació d'habitatges.

El contractista haurà d'informar els representants dels treballadors de la subcontracta, d'acord amb la legislació laboral.

Els subcontractistes quedaran obligats només davant el contractista principal que assumirà la total responsabilitat de l'execució del contracte enfront de l’Ajuntament, amb subjecció estricta als plecs de clàusules administratives particulars i als termes del contracte, sense que el coneixement per part de l’Ajuntament de l'existència de subcontractacions alteri la responsabilitat exclusiva del contractista principal.

El contractista haurà d'abonar als subcontractistes el preu pactat per les prestacions que realitzin com a mínim en els terminis previstos en la [Llei 3/2004, de 29 de desembre](https://www.espublico.com/bd/getnormaclave/l3-2004), per la qual s'estableixen mesures de lluita contra la morositat en les operacions comercials. Per garantir aquest compliment, amb la facturació a l’Ajuntament el contractista haurà d’aportar el justificant del pagament dels treballs realitzats en el mes anterior per les empreses o autònoms que hagi subcontractat en el marc del contracte actual.

**CLÀUSULA VINT-I-TRESENA. Modificacions contractuals previstes**

No n’hi ha.

**CLÀUSULA VINT-I-QUATRENA. Successió en la persona del contractista**

En els casos de fusió, escissió, aportació o transmissió d'empreses o branques d'activitat d'aquestes continuarà el contracte vigent amb l'entitat resultant, que quedarà subrogada en els drets i obligacions dimanants d'aquest, si es produeixen les condicions exigides en l'article 98 de la LCSP.

És obligació del contractista comunicar fefaentment a l'Administració qualsevol canvi que afecti la seva personalitat jurídica, i se suspendendrà el còmput dels terminis legalment previst per a l'abonament de les factures corresponents fins que es verifiqui el compliment de les condicions de la subrogació.

Si no pogués produir-se la subrogació per no reunir l'entitat a la qual s'atribueixi el contracte les condicions de solvència necessàries, es resoldrà aquest, i es considerarà a tots els efectes com un supòsit de resolució per culpa del contractista.

**CLÀUSULA VINT-I-CINQUENA. Cessió del contracte**

El contracte podrà ser objecte de cessió amb els límits i requisits de l'article 214 de laLlei 9/2017, de 8 de novembre, de contractes del sector públic:

a) Que l'òrgan de contractació autoritzi, de forma prèvia i expressa, la cessió.

b) Que el cedent tingui executat almenys un 20 per 100 de l'import del contracte

c) Que el cessionari tingui capacitat per contractar amb l'Administració i la solvència que resulti exigible en funció de la fase d'execució del contracte, ha d'estar degudament classificat si aquest requisit ha estat exigit al cedent, i no estar incurs en una causa de prohibició de contractar.

d) Que la cessió es formalitzi, entre l'adjudicatari i el cessionari, en escriptura pública.

**CLÀUSULA VINT-I-SISENA. Penalitats per incompliment**

**26.1 Penalitats per demora**

L'adjudicatari queda obligat al compliment del termini d'execució del contracte i dels terminis parcials fixats per l'òrgan de contractació

Quan el contractista, per causes imputables a aquest, hagués incorregut en demora respecte al compliment del termini total, l'Administració podrà optar indistintament per la resolució del contracte o per la imposició de les penalitats diàries en la proporció 100 € per cada 1.000 € del preu del contracte, IVA exclòs.

 **26.2 Penalitats per incompliment o compliment defectuós de la prestació**

Es consideren molt greus els incompliments per part de l'adjudicatari de qualsevol de les condicions especials d'execució establertes en la clàusula 20 d'aquest plec de clàusules particulars.

Aquests incompliments seran causa de resolució del contracte, tret que es consideri que l'actuació és aïllada i susceptible de reconducció, i que la resolució del contracte no resulta convenient per a l'interès del servei en qüestió, en aquest cas se substituirà per la penalització corresponent.

Aquests incompliments contractuals molt greus comportaran la imposició de les penalitats coercitives de fins al 10 % del preu d'adjudicació IVA exclòs, per cada infracció i/o dia d'incompliment de terminis en funció de gravetat, reincidència i mala fe en la comissió de la infracció.

L'incompliment per part del contractista de les obligacions establertes en la clàusula 22 en matèria de subcontractació, comportarà una penalització del 25 % de l'import del subcontractat, sent la seva reiteració causa de resolució del contracte.

L'incompliment per part de l'adjudicatari de qualsevols altra de les seves obligacions contractuals o el seu compliment defectuós, comportarà igualment una multa coercitiva de fins al 10 % del preu del contracte, en funció del seu major o menor gravetat i reincidència.

Les penalitzacions que s'imposin a l'adjudicatari són independents de l'obligació del contractista d'indemnitzar pels danys i perjudicis que el seu incompliment ocasioni al Consell Comarcal o a tercers amb dret a repetir contra el Consell Comarcal.

En el cas d'incompliments per part de l'adjudicatari d'aspectes de la seva oferta, la indemnització que s'exigirà al contractista incorporarà la diferència que si escau hagi existit entre la seva oferta i la del següent contractista al qual s'hagués adjudicat el contracte sense tenir en compte el criteri que no ha complert l'adjudicatari.

**26.3 Imposició de penalitats**

Per a la imposició d'aquestes penalitzacions i indemnitzacions per incompliments contractuals se seguirà un expedient contradictori sumari, en el qual es concedirà al contractista un termini d'al·legacions de 5 dies naturals després de formular-se la denúncia. Aquestes al·legacions i l'expedient de penalització serà resolt, previ informe del responsable comarcal del servei i informe jurídic, per l’Alcalde de l’Ajuntament de Soriguera, resolució que posarà fi a la via administrativa.

L'inici de l'expedient per a la imposició d'aquestes penalitats per l’Ajuntament de Soriguera es realitzarà en el moment en què tingui coneixement per escrit dels fets. No obstant això, si s'estima que l'incompliment no afectarà l'execució material dels treballs de manera greu o que l'inici de l'expedient de penalització pot perjudicar més la marxa de l'execució del contracte que beneficiar-la, podrà iniciar-se aquest expedient en qualsevol moment anterior a l’acabament del termini de garantia del contracte.

Les penalitats i les indemnitzacions imposades seran immediatament executives i es faran efectives mitjançant deducció dels pagaments corresponents que l’Ajuntament tingui pendents d'abonar al contractista. Si ja no existissin quantitats pendents de pagament, es podran fer efectives contra la garantia definitiva i si aquesta no aconseguís el muntant de la penalització, es podrà reclamar per la via administrativa de constrenyiment per considerar-se ingrés de dret públic.

**CLÀUSULA VINT-I-SETENA. Resolució del contracte**

La resolució del contracte tindrà lloc en els supòsits que s'assenyalen en aquest Plec i en els fixats en els articles 211 i 245 de la Llei 9/2017, de 8 de novembre, de contractes del sector públic, i s'acordarà per l'òrgan de contractació, d'ofici o a instàncies del contractista.

A més el contracte podrà ser resolt per l'òrgan de contractació quan es produeixi incompliment del termini total o dels terminis parcials fixats per a l'execució del contracte que faci presumiblement raonable la impossibilitat de complir el termini total, sempre que l'òrgan de contractació no opti per la imposició de les penalitats de conformitat amb la clàusula 26.

Així mateix seran causes de resolució del contracte a l'empara de l'article 211 f) de la Llei 9/2017, de 8 de novembre, de contractes del sector públic les establertes com a obligacions essencials per l'òrgan de contractació.

La resolució del contracte donarà lloc a la comprovació, mesurament i liquidació de les obres realitzades conformement al projecte, fixant els saldos pertinents a favor o en contra del contractista. Serà necessària la citació del contractista per a la seva assistència a l'acte de comprovació i mesurament.

Quan el contracte es resolgui per culpa del contractista, es confiscarà la garantia definitiva, sense perjudici de la indemnització pels danys i perjudicis originats a l'Administració, en el que excedeixin de l'import de la garantia.

**CLÀUSULA vint-i-vuitena. Director facultatiu de l'obra**

El director facultatiu de l'obra, serà URBEG SLP – Joan Gurrera Lluch Enginyer de camins c i p. que serà responsable de la direcció i control de l'execució de l'obra, o assumirà la representació de l’Ajuntament davant el contractista.

El director facultatiu assumirà, a més de les funcions derivades del Reial decret 1627/1997, de 24 d'octubre, pel qual s'estableixen disposicions mínimes de seguretat i de salut en les obres de construcció i altra normativa concordant sobre la matèria, les funcions del responsable del contracte previstes en l'article 62 de la LCSP, i en concret les següents:

— Realitzar el seguiment material de l'execució del contracte, per constatar que el contractista compleix les seves obligacions d'execució en els termes acordats en el contracte.

— Verificar l'efectiu compliment de les obligacions de l'adjudicatari en matèria social, fiscal i mediambiental, i en relació amb els subcontractistes si n’hi hagués, així com el compliment de les obligacions establertes en el contracte que suposin l'aportació de documentació o la realització de tràmits de tipus administratiu.

— Promoure les reunions que resultin necessàries a fi de solucionar qualsevol incident que sorgeixi en l'execució de l'objecte del contracte, sense perjudici de la seva resolució per l'òrgan de contractació pel procediment contradictori que estableix l'article 97 del Reglament General de la Llei de contractes de les administracions públiques.

— Donar al contractista les instruccions oportunes per assegurar l'efectiu compliment del contracte en els termes pactats, que seran immediatament executives quan puguin afectar la seguretat de les persones o quan la demora en la seva aplicació pugui implicar que reportin inútils posteriorment en funció del desenvolupament de l'execució del contracte; en els altres casos, i en cas de mostrar la seva disconformitat l'adjudicatari, resoldrà sobre la mesura a adoptar l'òrgan de contractació, sense perjudici de les possibles indemnitzacions que puguin procedir.

— Proposar la imposició de penalitats per incompliments contractuals.

— Informar en els expedients de reclamació de danys i perjudicis que hagi suscitat l'execució del contracte.

**CLÀUSULA VINT-I-NOVENA. Unitat encarregada del seguiment i execució**

De conformitat amb el que es disposa en l'article 62.1 de la LCSP, la unitat encarregada del seguiment i execució ordinària del contracte serà l’Alcaldia.

**CLÀUSULA TRENTENA. Confidencialitat i tractament de dades**

**30.1 Confidencialitat**

L'empresa adjudicatària (com a encarregada del tractament de dades) i el seu personal en compliment dels principis d'integritat i confidencialitat han de tractar les dades personals a les quals tinguin accés de manera que garanteixin una seguretat adequada inclosa la protecció contra el tractament no autoritzat o il·lícit i contra la seva pèrdua, destrucció o dany accidental, mitjançant l'aplicació de mesures tècniques o organitzatives apropiades de conformitat amb l’establert en la Llei orgànica de protecció de dades de caràcter personal i en el Reglament 2016/679 relatiu a la protecció de les persones físiques pel que fa al tractament de dades personals i a la lliure circulació d'aquestes dades.

Aquesta obligació és complementària dels deures de secret professional i subsistirà encara que hagi finalitzat el contracte amb el responsable del tractament de les dades.

**30.2 Tractament de dades**

En compliment del que es disposa en la Llei orgànica de protecció de dades de caràcter personal i en el Reglament general de protecció de dades, els licitadors queden informats que les dades de caràcter personals que, si escau, siguin recollides a través de la presentació de la seva oferta i altra documentació necessària per procedir a la contractació, seran tractades per aquest Ajuntament amb la finalitat de garantir l'adequat manteniment, compliment i control del desenvolupament del contracte.

**CLÀUSULA TRENTA-UNENA. Règim jurídic del contracte**

Aquest contracte té caràcter administratiu i la seva preparació, adjudicació, efectes i extinció es regirà per l’establert en aquest Plec, i per allò no previst, serà d'aplicació la LCSP, el Reial decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de contractes del sector públic, i el Reial decret 1098/2001, de 12 d'octubre, pel qual s'aprova el Reglament general de la Llei de contractes de les administracions públiques i estigui vigent després de l'entrada en vigor del Reial decret 817/2009; supletòriament s'aplicaran les restants normes de dret administratiu i, en defecte d'això, les normes de dret privat.

L'ordre jurisdiccional contenciós-administratiu serà el competent per resoldre les controvèrsies que sorgeixin entre les parts en aquest contracte de conformitat amb el que es disposa en l'article 27.1 de la LCSP.

Josep Ramon Fondevilla Isus

Alcalde

Ajuntament de Soriguera

Vilamur, 11 de juliol de 2023

S’informa favorablement aquest Plec de clàusules administratives particulars, d’acord amb el que preveu la Disposició addicional tercera, apartat 8, en relació amb l’art. 122.7, ambdós de la LCSP.

**ANNEX I: MODEL DE DECLARACIÓ RESPONSABLE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili a l'efecte de notificacions a \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, núm. \_\_\_, amb DNI núm. \_\_\_\_\_\_\_\_\_, en representació de l'entitat \_\_\_\_\_\_\_\_\_\_\_\_\_\_\_\_\_\_\_, amb NIF núm. \_\_\_\_\_\_\_\_\_\_\_, en relació amb la seva participació en la licitació del contracte d’obres, “Millora infraestructura viària TM de Soriguera” davant l’Ajuntament de Soriguera.

## DECLARA SOTA LA SEVA RESPONSABILITAT:

**PRIMER.** Que es disposa a participar en la contractació de l'execució de l’obra, “Millora infraestructura viària TM de Soriguera”

**SEGON.** Que compleix amb tots els requisits previs exigits per l'apartat primer de l'article 140 de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 per ser adjudicatari del contracte d'obres, en concret:

* Que posseeix personalitat jurídica i, si escau, representació.
* Que, si escau, està degudament classificada l'empresa o que compta amb els requisits de solvència econòmica, financera i tècnica o professional.
* Que no està incurs en una prohibició per contractar de les recollides en l'article 71 de la Llei 9/2017, de 8 de novembre, de contractes del sector públic i es troba al corrent del compliment de les seves obligacions tributàries i amb la Seguretat Social imposades per les disposicions vigents.
* Que se sotmet a la jurisdicció dels Jutjats i Tribunals espanyols de qualsevol ordre, per a totes les incidències que de manera directa o indirecta poguessin sorgir del contracte, amb renúncia, si escau, al fur jurisdiccional estranger que pogués correspondre al licitador.*[Solament en cas d'empreses estrangeres].*
* Que l'adreça de correu electrònic en què efectuar notificacions és \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**TERCER.** Aquest licitador disposa d’una titulació d’enginyer tècnic o d’enginyer superior, i l’acreditaré quan sigui requerit a tal efecte amb l’aportació del títol oficial del que disposi l’empresari, si el licitador és una persona física, o, un dels directius de l’empresa, si és una persona jurídica o del responsable de les obres que designaré.

**QUART.** D'acord amb l'article 140.1.4t.1.de la LCSP, l'adreça de correu electrònic que ha designat per efectuar notificacions és «habilitada» de conformitat amb el que es disposa en la Disposició addicional quinzena de la LCSP.

**CINQUÈ.** Que es compromet a acreditar la possessió i la validesa dels documents a què es fa referència als apartats segon i tercer d'aquesta declaració, en cas que sigui proposat com a adjudicatari del contracte o en qualsevol moment en què sigui requerit a l’efecte.

I per deixar-ne constància, signo la present declaració.

**DOCUMENT SIGNAT ELECTRÒNICAMENT PEL LICITADOR**

**ANNEX II. MODEL DE PROPOSICIÓ ECONÒMICA**

En/na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili a l'efecte de notificacions a \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, núm. \_\_\_, amb NIF núm. \_\_\_\_\_\_\_\_\_\_\_\_\_\_, en representació de l'entitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb NIF núm. \_\_\_\_\_\_\_\_\_\_\_, assabentat de l'expedient per a la contractació de l’obra, “Millora infraestructura viària TM de Soriguera”per procediment obert simplificat, anunciat en el Perfil de contractant, faig constar que conec el Plec que serveix de base al contracte i ho accepto íntegrament, prenc part en la licitació i em comprometo a dur a terme les actuacions previstes per l'import de \_\_\_\_\_\_\_\_\_\_\_\_\_\_\_\_ euros, més \_\_\_\_\_\_\_\_\_\_\_ euros corresponents a l'impost sobre el valor afegit, i a dur a terme, a més de les obres previstes en el projecte, en el mateix termini i sense cost addicional per a l’Ajuntament, les següents actuacions:

|  |  |  |
| --- | --- | --- |
| **Codi** | **Actuacions addicionals sense cost per a l’Ajuntament de Soriguera que poden ofertar els licitadors** | **Unitats** |
|  |  |   |
| **07.01** | **Paviment asfàltic** | * m2
 |
|  |  |
|  | Superfície de paviment asfàltic executat amb mescla bituminosa en calent AC16 surf B 50/70 D, inclòs filler, transport des de la planta a peu d’obra, inclús traspàs de banyera a camió dúmper en cas necessari, estesa i compactada, incloent un 5% betum B50/70 i part proporcional de trasllats de l’equip d’estesa i compactació a obra i de fresat en junta de paviment existent (P-1), inclou part proporcional de reg d’imprimació amb emulsió catioònica, tipus C50BF5 IMP amb una dotació mínima d’1 Kg/m2 (P-2) i formació de cuneta o neteja i reperfilat segons indicacions de la DF, inclou part proporcional de partida de seg i salut.Criteri d'amidament: m2. de superfície mesurada en planta, realment executada amb tots els requeriments de la partida, amidada segons les especificacions de la DT. |  |

Signatura

Aquesta oferta ha estar signada electrònicament pel licitador o pel seu representant

\_\_\_\_\_\_\_\_\_\_\_, \_\_\_ de \_\_\_\_\_\_\_\_ de 2023

Signatura del candidat,

Signat: \_\_\_\_\_\_\_\_\_\_\_\_\_\_\_\_\_